Lewensbeginsels Waarvolgens Jy Kan Leef - Gedurende sy meer as 60 jaar in die bediening, het dr. Charles Stanley die 30 Lewensbeginsels getrou beklemtoon wat hom gelei en help groei het in sy kennis, diens en liefde van God. Laat hom toe om jou te help om elkeen van hierdie beginsels deeglik te verken, om jou te leer hoe om hulle elke dag prakties toe te pas en om jou te lei om die oorvloedige lewe te kan geniet wat Christus vir jou wil gee.
Lewensbeginsels Waarvolgens Jy Kan Leef
Dag 17 van 30 • Vandag se leesstuk
Staan Vas en Sterk in Gebed
Lewensbeginsel 17: Ons staan ​​die vasste en sterkste op ons knieë.
Gebed is 'n baie kragtige instrument vir gelowiges—daardeur seën die Here ons en bevry ons van slawerny. In gebed bely ons ons behoefte aan Christus en vra vir Sy oplossing vir ons probleme. Ons leer ook om Hom te aanbid en groei geestelik in Sy liefdevolle teenwoordigheid.
Wanneer ons tyd saam met Hom spandeer, leer God ons liefdevol om met Hom te kommunikeer en na Sy stem te luister. Hierdeur groei ons dieper in ons verhouding met Hom.
Daar is verskeie dinge wat noodsaaklik is om 'n kragtige gebedslewe te vestig:
1.'n Bepaalde Tyd —Kies 'n spesifieke tyd om die Here in gebed te ontmoet. Dit maak nie saak of jy vroeg in die oggend of laat in die aand bid nie. Volharding is die sleutel! Vra God om jou die perfekte tyd te gee om Hom te ontmoet.
2.'n Spesifieke Plek—Kies 'n plek waar jy alleen met Hom kan wees. Alhoewel jy dalk beperk kan word waarnatoe jy kan gaan om tyd alleen saam die Here te hê, sal Hy die perfekte plek vir jou voorsien om Hom te soek.
3.Toegewyd om te Bid —Wy jou daaraan toe om elke dag te bid. Laat God weet dat jou hart ontvanklik is en dat jy meer oor Hom wil leer en wat Hy vir jou beplan het.
4. 'n Dagboek vir Versoeke en Antwoorde—Hou 'n dagboek van alle versoeke en hoe God jou gebede beantwoord, as 'n voortdurende getuienis van Sy werk in jou lewe. Skryf spesifieke Bybelverse neer wat Hy van toepassing maak op jou situasie en die beloftes wat Hy jou uit Sy Woord gegee het.
Onthou altyd dat God groter is as enige probleem wat jou in die gesig staar. Die afstand tussen jou sukses en mislukking (of jou oorwinning en nederlaag) is die afstand tussen jou knieë en die vloer, terwyl jy voor die Verlosser kniel in ware gebed. Jy is nooit standvastiger of sterker as wanneer jy op jou knieë in gebed is nie! God ken jou pad vorentoe, en Hy kan jou deur enige probleem lei as jy Hom net sal vertrou.